Peltafire nestesammutin tuli tarpeeseen - Peltaco
Peltafire nestesammutin tuli tarpeeseen
  Referenssit  Peltafire nestesammutin tuli tarpeeseen
Ville-Veikko Hassinen asuu perheineen kauniissa omakotitalossa Kuopiossa. Eräänä kevätpäivänä sattui tapahtuma, joka jää pitkäksi aikaa mieliin:
-Vietimme grillikauden avajaisia. Grilliherkut tehtiin valmiiksi ja kaasugrilli otettiin käyttöön ensimmäistä kertaa talvisäilytyksen jäljiltä. Grilli on yläkerran terassilla heti keittiön vieressä, laitoin sen lämpiämään ulkona ja palasin hetkeksi sisälle. 5-10 minuutin ajan touhusin sisällä 1,5-vuotiaan Venla-tyttäreni kanssa, kun huomasin ikkunasta alkaneen tulipalon terassilla. Korkeat liekit löivät grillistä ja nuolivat jo katon räystäitä. Talon välikaton syttyminen oli todella lähellä., Hassinen kertoo.
-Sammutin grillistä kaasun, mutta liekit eivät tukahtuneet. Nyt aiemmin käydyistä alkusammutusharjoituksista oli todella apua, sillä osasin toimia juuri niin kuin oli opetettu: hain sisältä 6 litran nestesammuttimen, poistin varmistimen, avasin grillin luukun ja osoitin sammutusaineen suihkun kohti tulen lähdettä. Palon alku sammui hetkessä.
-Minut yllätti sammuttimen teho: ehkä litra sammutusnestettä riitti alkavan palon sammuttamiseen! Paljon jäi vielä sammutusainetta pulloonkin, vaikka varmistelin palon sammumisen huolella., Hassinen kertoo. –Minä olisin halunnut vielä palokunnankin varmistamaan, huomauttaa Anneli-vaimo väliin päätään pudistellen.
-Olimme juuri talvella vaihtaneet kodin sammuttimet jauheesta nestesammuttimiksi., Ville-Veikko Hassinen jatkaa. -Minut vakuutti Peltacon www-sivuilla nähty video siistimmästä sammutuksesta nestesammuttimen avulla, etenkin kotioloissa tällä on iso merkitys. Nyt tuli todistettua paitsi sammuttimen teho, myös tuo jälkisiivouksen merkitys – nyt siivoa ei tullut kuin pieni lammikko terassin lattialle. Ja grilliäkin voi vielä puhdistamisen jälkeen käyttää!